12/08/2013 | Administración LocalMunicipal
Mugardos
Regulamento de réxime interno do mercado municipal de abastos

O Concello Pleno aprobou inicialmente o “Regulamento de réxime interno do Mercado Municipal de Abastos” en sesión realizada o día 20 de maio de 2013, publicado o anuncio no Boletín Oficial da Provincia número 109 de data 10.06.2013, e ten sido elevado a definitivo ao non terse formulado reclamacións contra o devandito acordo no prazo hábil concedido. Acto seguido e de conformidade co art.70.2 da lei Reguladora das Bases do Réxime Local, procédese á publicación do texto íntegro, facendo constar que contra a aprobación definitiva poderá interpoñerse recurso contencioso-administrativo no prazo de dous meses, contados a partir da data da súa publicación no BOP. Mugardos, 1 de agosto de 2013. O ALCALDE, ASDO) XOSÉ FERNÁNDEZ BARCIA. O presente regulamento ten por obxecto a regulación do Mercado de Abastos do Concello de Mugardos, no que se refire a adxudicación de postos e mesas, réxime de traspasos, condicións de salubridade do Mercado, competencias do concello en relación do mesmo, dereitos e obrigas dos titulares, relación cos usuarios e réxime sancionador. O Mercado de Abastos está composto por postos e mesas, que están destinados á venda ao pormenor de carnes, froitas, verduras, peixes e demais productos derivados da natureza do servizo. Así como aquelas outras actividades que, por considerar o Concello convenientes ou necesarias, sexan autorizadas por este. O Mercado Municipal ostenta a condición de servizo público, polo o que o Concello exercerá a necesaria intervención administrativa, a vixilancia sanitaria e cantas función impliquen exercicio de autoridade e sexan da súa competencia. As ordes ou normas que o Alcalde/sa dicte en relación co Mercado serán de obrigado cumprimento para os arrendatarios dos postos. O edificio e todos os postos situados no recinto do Mercado de Abastos son propiedade do Excmo. Concello de Mugardos e, por tanto, inalienables, inembargables e imprescritibles. Os posibles acredores dos titulares dos postos, se obtivera o embargo do negocio que neles se desenvolva, quedaran suxeitos ás obrigas que impón este regulamento aos seus titulares. O horario de venda ao público no Mercado, así como o réxime de vacacións será fixado pola Xunta de Goberno Local, a proposta do Concelleiro/a delegado/a, oída a Asemblea Xeral de Vendedores/as do Mercado Municipal. Os titulares dos postos e os seus dependentes poderán entrar no Mercado unha hora antes da sinalada para venda ao público e saír unha hora despois. O vendedor/a que precise máis tempo para a preparación ou retirada dos productos poderá entrar no mercado nas horas fixadas para a limpeza do mesmo, podendo permanecer no interior do mesmo ata as 8 da tarde ou hora de peche e sempre que non entorpeza o servizo de limpeza. Fóra deste horario non se permitirá a permanencia no mercado de ningunha outra persoa, salvo os encargados da limpeza ou vixilancia, así como outros empregados do Concello. A descarga de xéneros efectuarase durante as horas e na forma que determine a Administración. Só se permitirá a descarga de produtos nos lugares sinalados ao efecto. Os transportistas serán responsables dos danos que causaren con motivo do transporte e descarga dos xéneros a eles confiados. Prohíbese a entrada e permanencia de animais no recinto interior do Mercado. Excepto no caso de que se trate de cans guías de invidentes e vaian acompañados destes. Con carácter xeral establécense como días de funcionamento do Mercado Municipal todos os días hábiles do ano, incluídos os sábados, agás domingos e festivos. De xeito excepcional e de conformidade á lexislación reguladora da actividade comercial, poderase habilitar algún domingo ou festivo como día de apertura ao público, a proposta da Asemblea Xeral de Vendedores/as do Mercado Municipal. Sen prexuizo do anterior a Asemblea Xeral de Vendedores/as do Mercado poderá solicitar con cinco días hábiles de antelación, para a totalidade do Mercado ou calquera deles individualmente, a apertura ao público polas tardes algún día da semana. A denominación dos postos será a que figure no contrato correspondente e o comercio que se exerza no mesmo será o que corresponda a dita denominación, sen que poida variarse sen autorización do Concello. Poderán expedirse os artigos seguintes: 1.- Peixe fresco e toda clase de alimentos conxelados.2.- Verduras, Froitas… 3.- Ultramarinos e salazóns 4.- Carnicería 5.- Complementarios: cafetería, mercería, zapatería, foristería, xeadería, droguería, artigos de regalo, xoguetería e prensa, servizos complementarios de alimentación e actividades que non sexan incompatibles coas mencionadas nos apartados anteriores. O Concello de Mugardos expresamente por acordo do Pleno da Corporación, poderá outorgar autorizacións para a colocación de POSTOS ESPECIAIS, entendendo por tales aqueles que non se encontren na relación anterior. Para o cambio de actividade dos postos precísase a autorización do Concello. A anterior relación ten carácter enunciativo e non limitativo. En caso de que se pretenda a venda de algún producto non enumerado, resolverá a Xunta de Goberno Local. O Concello en todo momento poderá proceder á ampliación, redución, así como recalificación e fusión, se fora preciso, dos postos e as súas respectivas actividades en atención ás necesidades do servizo e ás actividades autorizadas. Os postos só poderán dedicarse á actividade comercial e nunca para almacén ou depósito dos produtos e utensilios dos concesionarios. Só excepcionalmente, e por razón de interese xeral ao público, poderá autorizarse a concesión de postos para fins distintos á venda de produtos. Só poderán ser titulares dos postos aquelas persoas naturais ou xurídicas con plena capacidade xurídica e de obrar e que non estean incursas en ningunha das causas de incapacidade ou incompatibilidade legalmente establecida. Non poderán ser titulares: a) Os comprendidos nalgún dos casos de incapacidade sinalados nas normas legais sobre contratación das Corporacións Locais. b) Os reincidentes en faltas de defraudación na venda de artigos, ata despois do transcorrido un ano dende a imposición da última sanción. As persoas interesadas na obtención de licencia para a ocupación dos postos, conforme ao establecido no articulo da Ordenanza Fiscal reguladora da Taxa polo servicio do Mercado de Abastos, deberán solicitalo, mediante escrito no Rexistro Xeral do Concello ou por calquera dos medios previstos na Lei 30/1992, de 28 de novembro, de Réximen Xuridico das Administracións Públicas e do Procedemento Administrativo Común no que se fará constar: a) Nome, apelidos, domicilio e Documento Nacional de Identidade do solicitante, e no caso dos non nacionais de Estados membros da Unión Europea, número da tarxeta de residencia e referencia ao permiso de traballo por conta propia. b) No caso de persoas xurídicas, denominación social, domicilio social, C. I. F. da sociedade, ademais dos datos do apartado anterior correspondentes ao representante legal. c) Mercadorías, artigos e obxectos que pretende vender. Unha vez que se resolva o expediente e se autorice a adxudicación do posto, o solicitante deberá aportar, nun prazo non superior a un mes, os seguintes documentos: - Fotocopia do documento nacional de identidade, tarxeta de estranxeiro e permiso de traballo por conta propia. - Fotocopia do Imposto de Actividades Económicas, acreditativo de estar dado de alta no epígrafe/s correspondente para a venda en cuestión. - Fotocopia do carné de manipulador de alimentos. - Certificado de estar ao corrente das obrigas tributarias e da Seguridade Social. - Certificado de estar ao corrente da totalidade dos ingresos de dereito público no Concello de Mugardos. - Declaración expresa na que o solicitante manifesta coñecer as normas a que debe axustarse a súa actividade e o seu compromiso de observalas. O Concello Pleno, despois de dispoñer a instrución do correspondente expediente administrativo, aberto co fin de comprobar o cumprimento dos datos declarados, resolverá a petición autorizando ou denegando o posto. Sempre que existan posto/s vacante/s abrirarse un prazo de presentación de solicitudes, previo anuncio da Alcaldía-Presidencia, que se expoñerá no propio posto/s vacante/s, no taboleiro de anuncios do Concello e daráselle difusión a través da páxina web municipal. Os días 15 e último día do mes pecharase o prazo, decidirase sobre a petición e reabrirase novamente se houbera algún posto/s vacante/s. Para a toma de decisión o Concello Pleno terá en conta os seguintes factores, valorados de forma global: a) Se a actividade proposta se presta xa no municipio e en qué medida. b) Se a actividade proposta se adecúa e en qué grao ás características deste tipo de centros. c) Se a actividade proposta é compatible e en qué grao ás dimensións do posto. O titular do posto deberá estar en todo momento en posesión da correspondente licencia fiscal. A concesión do posto terá carácter discrecional, podendo ser revogadas por infracción de calquera das normas do presente regulamento, da normativa relativa á defensa dos consumidores e usuarios, sen dereito a compensación de ningún tipo, e se prexuizo das demais sancións económicas que procedan. Se as peticións foran superiores ao número de postos dispoñibles, procederase á adxudicación conforme aos criterios xa mencionados. En ningún caso poderán concederse un número de autorizacións superior ao de postos establecidos. Só poderán adxudicarse dous postos a unha mesma persoa, se son contiguos, ou sendo separados se se dedican a distinto fin de negocio. Todos os postos de venda do Mercado, concederanse con carácter fixo por tempo indefinido. Respectaranse os dereitos adquiridos polos comerciantes que á entrada en vigor deste Regulamento teña autorizado algún posto ou mesa debendo formalizar o novo contrato de cesión no prazo dun mes. Prohíbese a cesión da titularidade dos postos baixo calquera modalidade, agás cumprimento do titular da idade de 65 anos ou xubilación anticipada, ou incapacidade do titular, debidamente acreditada que lle impida desenvolver persoalmente a actividade comercial. A cesión nestes casos só poderá efectuarse aos que resulten ser herdeiros forzosos. No caso de pasamento, transmitirase o posto a favor de que resulte ser herdeiro do titular, tendo en conta o disposto no presente regulamento. Nestes supostos deberán comunicar ao Concello tal circunstancia no prazo de tres meses. De non realizalo, declararse sen efecto a adxudicación e extinguido o dereito. Non habendo disposición testamentaria, o posto transmitirase a favor do cónxuxe, fillos, pais ou irmáns do titular, por esa orde. Dentro do mesmo grao darase preferencia a quen xustifique a súa colaboración co titular nos dous anos anteriores ao pasamento. B. O. P. Nº 52 17/03/2008 No suposto de pasamento dos interesados, deberán comunicar tal circunstancia ao Concello, expresando a persoa que ocupará o posto. Prohíbese o traspaso dos postos. A inobservancia desta prohibición producirá a extinción automática da concesión. Sen prexuizo do disposto noutros preceptos deste regulamento, os dereitos de ocupación de postos extínguense por: a) Finalización do prazo de adxudicación. b) Renuncia do titular. c) Declaración de quebra do titular, mediante resolución firme. d) Causas sobrevidas de interese público, aínda antes do remate do prazo de adxudicación. e) Cesión non autorizada do posto, entendéndose que existe cesión sempre que apareza á fronte de aqueles persoa distinta ao titular ou persoa autorizada polo Concello. f) Perda dalgunhas das condicións que foron esixidas para optar á adxudicación. g) Non ocuparse ou permanecer pechado o posto para a venda por espacio de corenta e cinco días consecutivos, ou cincuenta alternos, no prazo dun ano natural, a non ser que exista autorización municipal para iso ou concorra causa xustificada a criterio do Concello. h) Grave incumprimento das obrigas sanitarias ou das ordes recibidas en materia de limpeza ou hixiene dos postos. i) Falla de pago da cota correspondente durante tres pagos consecutivos. j) Morte do titular, salvo os supostos de transmisión previstos para este caso e contemplados no presente regulamento. k) A realización de calquera clase de obra ou a introdución de modificacións nos postos sen previa autorización do Concello. Á extinción dos dereitos de ocupación dos postos, calquera que fora a causa, os titulares deberán deixar libres e baleiros, a disposición do Concello, os locais obxecto da adxudicación. A Administración Municipal, en caso contrario, poderá acordar e executar por si o lanzamento en vía administrativa. O Concello non asumirá responsabilidades polos danos, subtraccións ou deterioro das mercadorías. O/a vendedor/a poderá denegar a venda do xénero que expenda ao/á comprador/a que se encontrase en descuberto do pago da mercadoría adquirida anteriormente no propio mercado. Corresponde aos titulares dos postos o dereito a utilizar os bens de servizo público necesarios para poder levar a cabo as súas actividades na forma establecida. O Concello outorgaralles a necesaria protección para que podan prestar debidamente o servizo. Os titulares están obrigados a: B. O. P. Nº 52 17/03/2008 a) A usar os postos unicamente para a venda de mercadorías e obxectos, propios do seu negocio. b) A ter expostos á vista do público cando menos unha mostra de todos os xéneros que se expendan. c) A exercer a súa actividade comercial durante as horas sinaladas. d) A desenvolver dita actividade persoal ou directamente, sen prexuizo da colaboración directa do seu cónxuxe ou ascendente, descendentes e dependentes cumprindo en todo caso o disposto neste regulamento. e) A vestir correcta e aseadamente a indumentaria apropiada, esixindo esta obriga aos seus colaboradores. f) A coidar de que os seus respectivos postos e espazos fronteiros aos mesmos se atopen en bo estado, limpos e libre de obstáculos e residuos. g) A realizar o depósito ou vertido de residuos sólidos e líquidos aos contedores ou recipientes destinados a tal fin nas dependencias do mercado, trasladándoos en bolsas, caixas ou recipientes que impidan perder ou verter o seu contido. h) No interior dos postos gardarase o lixo que orixine mentres está aberto ao público nun recipiente de capacidade suficiente e manterase sempre tapada. O Concello determinará o horario en que se sacará o lixo aos contedores exteriores. i) A satisfacer puntualmente as exaccións que lles corresponda aboar, tendo a disposición os recibos acreditativos do pago das mesmas. j) A facilitar os datos e comprobacións que lles sexan solicitados pola Administración Municipal. k) A dispoñer dos instrumentos de pesar e medir necesarios, que deberán axustarse aos modelos autorizados polos organismos oficiais competentes, procurando o uso de balanzas automáticas, que se colocarán de forma que o peso poda ser visto e lido polos compradores. l) A presentar certificado expedido por facultativo competente, acreditativo do estado sanitario do titular e dos seus colaboradores cando lle fose requirido pola Administración Municipal. m) A cumprir cantas outras obrigas resulten deste regulamento e das disposicións legais que sexan de aplicación en materia de sanidade, abastos, policía, alimentación e comercio, así como das ordes ou instrucións dimanantes da Administración Municipal. n) A facer fronte aos pagos derivados dos consumos de auga e electricidade (incluíndo todos os conceptos do recibo correspondente: cotas, aluguer, consumo, equipos de medición, consumos, etc.). o) As/os vendedores deberán conservar no seu poder o albará xustificativo de compra, na que se consignará o nome do comprador. Exceptuándose a pesca de “bote”. p) Aboar o importe dos danos e prexuizos que o propio titular, os seus familiares ou dependentes causaren nos bens obxecto da cesión, nas instalacións ou no edificio do Mercado. q) Os/As vendedores/as veñen obrigados a ter exposta ao público unha táboa cos prezos de todas as especies que expendan e, ademais colocaran o prezo correspondente a cada unha das variedades que teñan expostas para a venda, fixando sobre a mercadoría unha “banderilla” ou cartel que consigne dito prezo por quilo, litro, ducia, ou peza e a clasificación do artigo. - Os vendedores non poderán opoñerse á inspección nin ao comiso por causa xustificada das mercadorías, sen prexuizo de exercitar o seu dereito a unha pericial contradictoria, conforme á lexislación aplicable. O xénero declarado en malas condicións sanitarias será comisado. Cámaras frigoríficas. - O cesionario poderá facer uso das cámaras frigoríficas sempre que así veña recoñecido na licenza da concesión. - No uso da cámara atenderase ás normas de carácter sanitario que lle sexan de aplicación, así como a criterios de economía. Neste sentido, só se fará uso de unha das dúas cámaras dispoñibles sempre que dende o punto de vista sanitario estea admitido e que exista espacio suficiente en dita cámara. - Nas cámaras só estará permitido o almacenamento de produtos para a venda no propio mercado. B. O. P. Nº 52 17/03/2008 Queda prohibido: a) Limpar despoxos no mercado durante o horario sinalado para a venda ao público. b) Lavar nos postos o peixe destinado á venda, salvo por solicitude do comprado para a súa preparación para o consumo. c) Dispoñer de recipientes ou outros utensilios que faciliten manipulacións nocivas ou almacenar calquera clase de produtos insalubres. d) Alterar o prezo da venda das mercadorías unha vez exposto ao público, a nos ser que sexa á baixa. e) Vocear a natureza e prezo da mercadoría e chamar aos compradores. f) Expender as mercadorías fóra dos postos e obstaculizar con elas o libre paso. g) Estacionar carretillas ou outros vehículos lixeiros dentro do recinto do mercado, salvo que sexa imprescindible, e polo tempo necesario, para operacións de carga e descarga. h) Utilizar medios de transporte ou recipientes que podan ocasionar deterioro do pavimento do recinto. i) Tocar ou apalpar a mercadoría exposta, en especial, aqueles produtos susceptibles de fácil contaminación. Cantas obras e instalacións se realicen nos postos fixos e queden unidos de modo permanente ao piso, paredes e demais elementos integrantes do inmoble do Mercado, quedarán de propiedade municipal, unha vez concluído ou rescindido o contrato de adxudicación. Entenderase que tales obras ou instalacións están unidos de modo permanente cando non podan separarse dos pisos, paredes ou elementos sen quebranto ou deterioro destes. Sen previo permiso da Administración Municipal non poderán practicarse obras nin instalacións de ningunha clase nos postos do Mercado. Irán a cargo dos titulares, as obras de construción e adaptación dos postos do Mercado, así como cantas instalación houberan de realizarse naqueles e os gastos de conservación de ditos postos ou instalacións. Ditas obras e instalacións e os traballos de conservación indicados serán realizados polos propios titulares, salvo cando o Concello acordase a súa execución por si, e sen prexuizo neste caso de reclamar o seu importe aos referidos titulares na forma que proceda. B. O. P. Nº 52 17/03/2008 No previsto nas presentes normas, en relación coas obras e instalacións nos postos do Mercado, os titulares deberán axustarse ás normas aprobadas ou que poda aprobar no sucesivo o Concello.1. Os Servizos Municipais competentes en calquera das materias obxecto da regulación da presente Ordenanza deberán vixiar e garantir o debido cumprimento polos titulares das autorizacións do preceptuado no mesmo e, especialmente, das esixencias e condicións hixiénico-sanitarias.2. As infraccións á presente Ordenanza serán sancionadas polo Concello de Mugardos, sen prexuizo das competencias expresamente atribuídas a outras Administracións, de acordo coa lexislación vixente en materia de réxime local, sanidade e consumo e demais atribucións aplicables.3. Corresponde ao Concello de Mugardos a incoación e tramitación dos procedementos sancionadores respecto ás infraccións establecidas no ámbito da súa competencia, segundo a vixente lexislación de réxime local, sanidade e consumo, sen prexuizo de dar conta ás autoridades que corresponda, cando a entidade da infracción, o risco para a saúde, a gravidade da alteración social producida, a xeneralización da infracción e a reincidencia, así o requiran.4. Os titulares dos postos e, no seu caso os colaboradores, serán responsables das infraccións que cometan.1. Terán o carácter de infraccións administrativas as accións ou omisións contrarias ao presente Regulamento, así como as condutas contrarias ás normas de comportamento establecidas, sen prexuizo da aplicación directa da normativa estatal ou autonómica naquelas materias nas que ditas accións, omisións ou condutas estean expresamente tipificadas.2. A efectos desta Ordenanza as infraccións clasificase da seguinte forma: - Apercibimento. - Faltas leves. - Faltas graves. - Faltas moi graves. B. O. P. Nº 52 17/03/2008 Considéranse faltas leves as seguintes: 1. As discusións ou altercados que non produzan escándalo.2. A neglixencia respecto do esmerado aseo e limpeza das persoas e postos.3. A inobservancia das instrucións dimanantes da Administración da Inspección Sanitaria.4. O comportamento contrario aos bos costumes e normas de convivencia.5. O abastecemento deficiente ou o peche non autorizado dos postos de venda de un a tres días, salvo que exista autorización municipal para iso ou concorra causa xustificada e suficiente a criterio do Concello. Entenderase que se incorre neste suposto cando se abra o posto para simular unha aparencia de venda 6. O incumprimento do horario establecido para apertura e peche do Mercado.7. O incumprimento dos demais apartados do artigo 20, cando non supoña falta grave ou moi grave.8. A utilización de instrumentos de peso e balanzas non homologados e non adaptados ao sistema métrico decimal.9. A falta de posesión de albará xustificativo de compra da mercadoría. Os apartados 5, 6 e 7, 8 e 9 só serán de aplicación aos titulares dos postos. Os demais poderán aplicarse tamén aos colaboradores. Considéranse faltas graves as seguintes: 1. A comisión de dúas faltas leves, no prazo dun ano dende a comisión da primeira, sendo neste caso a segunda cualificada como grave.2. As alteracións de orde público que produzan escándalo dentro do Mercado ou nas súas inmediacións.3. As ofensas leves de palabra ou de obra a funcionarios ou persoal municipal que cumpra funcións no Mercado propias do servizo ou membros da inspección sanitaria, aos axentes da autoridade e aos usuarios do Mercado.4. Causar neglixentemente danos ao edificio ou instalacións.5. O incumprimento das normas contidas no presente regulamento dos acordos e resolucións que emanen do Concello ou da Alcaldía sobre a normativa e desenvolvemento do mesmo.6. As defraudacións na cantidade ou calidade do xénero en venda.7. A venda de produtos para os que non se posúe autorización.8. O peche non autorizado do posto por máis de tres días consecutivos ou quince alternos, nun mesmo período anual, salvo que exista autorización municipal ou causa xustificada a criterio do Concello. Entenderase que se incorre neste suposto cando se abra con aparencia de normalidade para simular aparencia de venda. Os apartados 5, 6 7 e 8 só se aplicarán aos titulares, o resto aplicarase tamén aos colaboradores. Considéranse falta moi graves as seguintes: 1. A comisión de dúas faltas graves, ou unha grave e unha leve ou de tres ou máis leves, no prazo dun ano, sendo cualificada neste caso a segunda como moi grave. B. O. P. Nº 52 17/03/2008 2. As ofensas graves de palabra ou de obras a funcionarios ou persoal municipal que cumpra funcións no mercado, propias do servizo ou, membros da inspección sanitaria aos axentes da autoridade e, aos usuarios do Mercado.3. A cesión non autorizada do posto.4. Causar dolosamente danos ao edificio, postos ou instalacións.5. A modificación non autorizada da estrutura ou instalacións dos postos.6. O peche non autorizado do posto por máis de quince días consecutivos ou trinta alternos no transcurso dun ano, salvo que exista autorización municipal para iso ou concorra causa xustificada e suficiente a criterio do Concello. Entenderase que se incorre neste suposto cando se abra cunha aparencia de normalidade para simular a aparencia de venda.7. As defraudacións na cantidade e calidade dos xéneros que dera lugar a sanción por infracción grave da disciplina de Mercado.8. O incumprimento grave das obrigas sanitarias ou incumprimento das ordes recibidas en materia de seguridade e hixiene dos postos.9. A venda sen a debida autorización do Concello. O apartados 3, 5, 6, 7 e 8 só se aplicarán aos titulares dos postos; o resto poderase aplicar tamén aos colaboradores. As sancións serán as seguintes: A. por infraccións leves: a) Multa de 100 €. B. Por infraccións graves: a) Multa de 400 €, e prohibición de venda por un período de 1 a 5 días. C. Por infraccións moi graves: a) Multa de 1.000 €, e prohibición de venda por un período de 5 a 15 días. En calquera caso comportará a perda do posto a cesión non autorizada do posto, e o previsto no art.26.4 e 6. Ademais das sancións referidas, no seu caso, procederá: a) O comiso dos artigos que motivan as infraccións, cando haxa risco real ou previsible para a saúde pública. b) A suspensión de obras e instalacións. c) As multas e recargos previstos nas Ordenanzas Fiscais e acordos municipais. Para a instrución do procedemento sancionador, estarase ao disposto na Lei 30/1992, de Réxime Xurídico das Administracións Públicas e do Procedemento Administrativo Común, así como no previsto no Regulamento para o exercicio da protestade sancionadora, aprobado por Real Decreto 1398/1993, de 4 de agosto, e cantas disposicións se diten para o desenvolvemento ou substitución daquelas. A imposición da sanción corresponderá en todo caso ao Alcalde, salvo a que comporte perda do posto que corresponderá ao Concello Pleno. B. O. P. Nº 52 17/03/2008 Para a imposición da sanción fixarase atendendo, dentro dos máximos autorizados, á reiteración, reincidencia, intencionalidade e natureza dos prexuizos causados. E sen prexuizo da indemnización que no seu caso, por danos e prexuizos deba facer fronte o infractor. Asimesmo, a sanción será compatible coa reposición, se procede, polo infractor da situación xurídica alterada. En caso de existencia de feitos que, aínda sendo sancionables, a competencia recaia en autoridades distintas das municipais, serán postas en coñecemento das mesmas aos efectos oportunos por parte do Concello. Con carácter non decisorio, nin vinculante para o Concello, poderá constituírse Asociación que represente aos/ás vendedores/as do Mercado, a cal poderá solicitar, informar ou suxerir cantas actuacións crean conveniente para a boa marcha do Mercado Municipal, canalizando as queixas de compradores/as e vendedores/as, podendo entrevistarse cos representantes do Concello sempre que o estime necesario. A Asociación rexerase polos seus propios estatutos cos requisitos legais necesarios e sen que contraveña o disposto no presente Regulamento. Á entrada en vigor da presente ordenanza quedarán derrogadas cantas disposicións de igual ou inferior rango se opoñan ao contido desta. Esta Ordenanza entrará en vigor cando sexa publicado integramente o seu texto no Boletín Oficial da provincia e teña transcorrido, a partir da publicación, o prazo de quince días hábiles que establece o artigo 65 da Lei Reguladora das Bases de Réxime Local. O que se fai público para xeral coñecemento significando que, conforme ao disposto no art.65.2 da citada Lei 7/1985, a referida Ordenanza entrará en vigor no prazo de quince días.